L 37/60
SK
Úradný vestník Európskej únie
18.2.2022
VYKONÁVACIE ROZHODNUTIE KOMISIE (EÚ) 2022/221 zo 16. februára 2022, ktorým sa z financovania Európskou úniou vylučujú určité výdavky vynaložené Spojeným kráľovstvom v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) [oznámené pod číslom C(2022) 798] (Iba anglické znenie je autentické)
EURÓPSKA KOMISIA,
so zreteľom na Zmluvu o fungovaní Európskej únie, so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho článok 52 v spojení s článkami 131 a 138 Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu, po porade s Výborom pre poľnohospodárske fondy, keďže: (1)
V súlade s článkom 52 nariadenia (EÚ) č. 1306/2013 má Komisia vykonávať potrebné overenia, oznamovať Spojenému kráľovstvu výsledky týchto overení, zohľadňovať pripomienky Spojeného kráľovstva, iniciovať dvojstranné rokovanie v záujme dosiahnutia dohody a formálne mu oznamovať svoje závery.
(2)
Spojené kráľovstvo malo možnosť požiadať o začatie zmierovacieho konania, ale nepožiadalo oň.
(3)
V súlade s nariadením (EÚ) č. 1306/2013 sa môžu financovať iba poľnohospodárske výdavky, pri vynaložení ktorých nedošlo k porušeniu právnych predpisov Únie.
(4)
Z vykonaných overení a výsledku dvojstranného rokovania vyplynulo, že časť výdavkov vykázaných Spojeným kráľovstvom túto požiadavku nespĺňa, a teda ich nemožno financovať z EPZF a EPFRV.
(5)
Mali by sa uviesť sumy, v prípade ktorých nebol uznaný nárok na financovanie z EPZF a EPFRV.
Dané sumy sa netýkajú výdavkov, ktoré sa vynaložili skôr ako dvadsaťštyri mesiacov pred tým, ako Komisia Spojenému kráľovstvu písomne oznámila výsledky predmetných overení.
(6)
V sumách, ktoré sa na základe tohto rozhodnutia vylučujú z financovania Úniou, by mali byť zohľadnené aj všetky zníženia alebo pozastavenia v súlade s článkom 41 nariadenia (EÚ) č. 1306/2013, keďže takéto zníženia alebo pozastavenia majú dočasný charakter a nedotýkajú sa rozhodnutí prijatých podľa článkov 51 alebo 52 uvedeného nariadenia.
(7)
V súvislosti s prípadmi, na ktoré sa vzťahuje toto rozhodnutie, Komisia v súhrnnej správe týkajúcej sa tejto veci (2) oznámila Spojenému kráľovstvu posúdenie súm, ktoré sa majú vylúčiť z dôvodu ich nesúladu s právom Únie.
(8)
Týmto rozhodnutím nie sú dotknuté žiadne finančné závery, ktoré by Komisia mohla vyvodiť z rozsudkov Súdneho dvora Európskej únie vo veciach, ktoré neboli uzavreté k 30. septembru 2021,
(1) Ú. v.
EÚ L 347, 20.12.2013, s. 549.
(2) Ares(2021)7820062